Gibraltarin punta
Gibraltarin punta (valuuttakoodi: GIP) on Britannian merentakaisiin alueisiin kuuluvalla Gibraltarilla käytössä oleva rahayksikkö. Sitä vaihdetaan samanarvoisena Englannin puntaan, joka myös on käytössä Gibraltarilla. Tästä huolimatta Gibraltarin puntia ei kuitenkaan hyväksytä käyttöön Britanniassa.
Gibraltar Chronicle
Gibraltar Chronicle perustettiin 1801, ja sen sanotaan olevan The Timesin jälkeen maailman toiseksi vanhin englanninkielinen sanomalehti. Lehden ensimmäinen päätoimittaja oli ranskalainen Charles Bouisson, joka oli muuttanut Gibraltarille vuonna 1794. Hän toimi lehden päätoimittajana peräti 54 vuoden ajan. Lehteä hallinnoi alkuun Garrison Library.